[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 15.9.2008

COM(2008) 556 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 7 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

(υποβληθέν από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 7ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[1], όπως τροποποιήθηκε από τον κανονισμό (ΕΚ) αριθ. 1525/2007[2], και ιδίως το άρθρο 37,

Η Ευρωπαϊκή Επιτροπή με το παρόν υποβάλλει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 7 στον προϋπολογισμό του 2008.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Κινητοποίηση του Ταμείου Αλληλεγγύης της ΕΕ 4

2.1. Γαλλία: Τυφώνας «Dean» Αύγουστος 2007 4

2.2. Χρηματοδότηση 6

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ 8

ΑΛΛΑΓΕΣ ΣΤΗΝ ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση δαπανών ανά τμήμα διαβιβάζονται χωριστά μέσω του συστήματος SEI-BUD. Η απόδοση στην αγγλική γλώσσα των αλλαγών στην κατάσταση δαπανών ανά τμήμα επισυνάπτεται στο παράρτημα του προϋπολογισμού για ενημερωτικούς λόγους.

1. Εισαγωγή

Το προσχέδιο διορθωτικού προϋπολογισμού (ΠΣΔΠ) αριθ. 7 για το έτος 2008 καλύπτει τα ακόλουθα στοιχεία :

- την κινητοποίηση του Ταμείου Αλληλεγγύης της ΕΕ για ποσό ύψους 12,78 εκατ. EUR σε πιστώσεις αναλήψεως υποχρεώσεων και σε πιστώσεις πληρωμών με αντικείμενο τις συνέπειες του τυφώνα «Dean» που έπληξε τη Γουαδελούπη και τη Μαρτινίκα τον Αύγουστο του 2007.

- Μια αντίστοιχη μείωση των πιστώσεων πληρωμών κατά 12,78 εκατ. EUR από το κονδύλιο 13 04 02 Ταμείο Συνοχής.

2. Κινητοποίηση του Ταμείου Αλληλεγγύης της ΕΕ

2.1. Γαλλία: Τυφώνας «Dean» Αύγουστος 2007

Τον Αύγουστο 2007 τα γαλλικά υπερπόντια διαμερίσματα της Μαρτινίκας και της Γουαδελούπης, δύο γειτονικά νησιά των Γαλλικών Αντιλλών, επλήγησαν από τον τυφώνα «Dean» που προκάλεσε σοβαρές ζημιές στις υποδομές και σε διάφορους τομείς της οικονομίας. Λόγω των μεγάλων ζημιών και των σοβαρών συνεπειών της καταιγίδας, η Γαλλία υπέβαλε αίτηση για οικονομική ενίσχυση από το Ταμείο Αλληλεγγύης της ΕΕ.

Οι υπηρεσίες της Επιτροπής εξέτασαν διεξοδικά την αίτηση σύμφωνα με τον κανονισμό (ΕΚ) αριθ. 2012/2002[3] του Συμβουλίου και ειδικότερα σύμφωνα με τα άρθρα 2, 3 και 4 του εν λόγω κανονισμού. Tα σημαντικότερα στοιχεία των αξιολογήσεων συνοψίζονται ως εξής:

1. Η αίτηση υποβλήθηκε στην Επιτροπή στις 26 Οκτωβρίου 2007 εντός της προθεσμίας των 10 εβδομάδων από την καταγραφή της πρώτης ζημίας στις 17 Αυγούστου 2007. Η Επιτροπή έλαβε συμπληρωματικές πληροφορίες από τις γαλλικές αρχές στις 8 Ιανουαρίου 2008.

2. Πρόκειται περί φυσικής καταστροφής. Οι γαλλικές αρχές εκτιμούν τις συνολικές άμεσες ζημίες σε 511,2 εκατ. EUR. Το ποσό αυτό αντιστοιχεί στο 0,03% του ΑΕΠ της Γαλλίας και στο 16% του συνήθους κατώτατου ορίου που εφαρμόζεται για τη Γαλλία για την κινητοποίηση του Ταμείου Αλληλεγγύης ανερχόμενου σε 3,267 δισεκατ. EUR (ήτοι 3 δισεκατ. EUR σε τιμές 2002). Οι συνολικές άμεσες ζημίες αποτελούν τη βάση για τον υπολογισμό του ποσού της οικονομικής ενίσχυσης. Αυτή η οικονομική ενίσχυση μπορεί να χρησιμοποιηθεί μόνο για τις επείγουσες ενέργειες πρώτης ανάγκης, όπως καθορίζονται στο άρθρο 3 του κανονισμού.

3. Δεδομένου ότι οι συνολικές ζημίες παραμένουν κάτω από το σύνηθες κατώτατο όριο, η αίτηση βασίζεται στο κριτήριο της αποκαλούμενης «τεράστιας καταστροφής» μιας περιφέρειας το οποίο προβλέπεται στο άρθρο 2 παράγραφος 2 τελευταίο εδάφιο του κανονισμού (ΕΚ) αριθ. 2012/2002 που ορίζει τις προϋποθέσεις κινητοποίησης του Ταμείου Αλληλεγγύης «σε εξαιρετικές περιστάσεις». Βάσει του κριτηρίου αυτού, μια περιοχή μπορεί κατ'εξαίρεση να απολαύει ενίσχυσης από το ταμείο, εφόσον η εν λόγω περιοχή επλήγη από τεράστια καταστροφή, ιδίως φυσική, που έπληξε το μεγαλύτερο μέρος του πληθυσμού της και είχε σοβαρές και μακροχρόνιες επιπτώσεις για τις συνθήκες διαβίωσης και για την οικονομική σταθερότητα της περιοχής. Ο κανονισμός τονίζει ότι θα πρέπει να δίδεται ιδιαίτερο βάρος σε απομακρυσμένες και απομονωμένες περιοχές όπως οι νησιωτικές και οι εξόχως απόμακρες περιοχές, όπως ορίζονται στο άρθρο 299 παράγραφος 2 της συνθήκης. Η Μαρτινίκα και η Γουαδελούπη υπάγονται σ’αυτήν την τελευταία κατηγορία.

4. Όπως αναφέρεται στην ετήσια έκθεση για το Ταμείο Αλληλεγγύης 2002-2003[4], η Επιτροπή εκτιμά ότι, προκειμένου να έχουν νόημα στο εθνικό πλαίσιο τα ειδικά κριτήρια που αφορούν τις περιφερειακές καταστροφές, θα πρέπει να γίνεται διάκριση μεταξύ των σοβαρών περιφερειακών συμβάντων και εκείνων που έχουν απλώς τοπικό χαρακτήρα. Σύμφωνα με την αρχή της επικουρικότητας, τα τελευταία εμπίπτουν στην ευθύνη των εθνικών αρχών, ενώ τα πρώτα μπορούν να κριθούν επιλέξιμα προς χρηματοδότηση βάσει του Ταμείου Αλληλεγγύης.

5. Οι γαλλικές αρχές αιτιολογούν την αίτησή τους με βάση την ειδική κατάσταση της Μαρτινίκας και της Γουαδελούπης ως εξόχως απόμακρων περιοχών της Ένωσης. Υποβάλλονται στοιχεία που αποδεικνύουν ότι λόγω της απομονωμένης γεωγραφικής θέσης των νήσων και της ήδη κρίσιμης κοινωνικοοικονομικής της κατάστασης, ο αντίκτυπος και οι μακροχρόνιες επιπτώσεις των ζημιών που προκάλεσε ο τυφώνας είναι πολύ σοβαρότερα από ό,τι θα ίσχυε σε διαφορετική περίπτωση.

6. Η αίτηση αφορά στο σύνολο της Μαρτινίκας (34 δήμοι με συνολικό πληθυσμό 381.000 κατοίκους) και στο σοβαρότερο πληγέν τμήμα της Γουαδελούπης (23 δήμοι με πληθυσμό 298.000 κατοίκους, που αντιστοιχούν στα δύο τρίτα του συνολικού πληθυσμού της Γουαδελούπης). Αυτοί οι 57 δήμοι κηρύχθηκαν σε κατάσταση έκτακτης ανάγκης και ο τυφώνας έπληξε, σε διαφορετικούς βαθμούς, τον συνολικό πληθυσμό αυτής της ζώνης, δηλ. σχεδόν 680.000 άτομα.

7. Οι γαλλικές αρχές ανέφεραν σοβαρές ζημιές στον τομέα της γεωργίας και της αλιείας, που ανέρχονται σε περίπου 186 εκατ. EUR με την σχεδόν ολοσχερή καταστροφή του τομέα της μπανάνας ο οποίος είναι ο σημαντικότερος οικονομικός τομέας των νήσων. Αναφέρθηκαν περισσότερες ζημιές που ανέρχονται σε 178 εκατ. EUR στις υποδομές και στα δημόσια κτίρια καθώς και ζημιές σε σπίτια και επιχειρήσεις ύψους περίπου 110 εκατ. EUR.

8. Τα στοιχεία που υπέβαλαν οι γαλλικές αρχές για να αποδείξουν τις σοβαρές και μακροχρόνιες επιπτώσεις στις συνθήκες διαβίωσης και στην οικονομική σταθερότητα της περιοχής, στηρίζονται κυρίως στις αναμενόμενες μακροπρόθεσμες συνέπειες σε δύο βασικούς τομείς από τους οποίους εξαρτάται ένα μεγάλο τμήμα τους ενεργού πληθυσμού: η σχεδόν ολοσχερής καταστροφή της βιομηχανίας μπανανών (καλλιέργεια, μεταφορά, επεξεργασία) και οι συνέπειες στον τουρισμό. Αυτές οι συνέπειες επιβαρύνουν την ήδη επισφαλή κατάσταση της οικονομίας και της απασχόλησης που επικρατούσε πριν από την καταιγίδα. Επιπλέον, ο υψηλός αριθμός των 17.000 κατεστραμμένων σπιτιών και υποδομών (ύδωρ, ηλεκτρισμός, τηλέφωνο) και οι οικονομικές δυσκολίες των δήμων που επλήγησαν από την καταιγίδα με αποτέλεσμα να παρέχονται μειωμένες δημόσιες υπηρεσίες, καθώς και οι πληθωριστικές συνέπειες του τυφώνα παρουσιάζονται ως συμπληρωματικοί παράγοντας που επιδεινώνουν τις συνθήκες διαβίωσης στην περιοχή.

9. Το κόστος των επειγουσών ενεργειών πρώτης ανάγκης που είναι επιλέξιμες δυνάμει του άρθρου 3 παράγραφος 2 του κανονισμού (ΕΚ) αριθ. 2012/2002 εκτιμήθηκε από τις γαλλικές αρχές σε 119,9 εκατ. EUR και κατανεμήθηκε κατά κατηγορία ενεργειών.

10. Η Γαλλία ανέφερε ότι προτίθεται να χρησιμοποιήσει τη χρηματοδότηση από το POSEI (προγράμματα ειδικών μέτρων για τις εξόχως απόκεντρες περιοχές) και το ΕΤΠΑ (Ευρωπαϊκό Ταμείο Περιφερειακής Ανάπτυξης) για να αντιμετωπίσει την καταστροφή.

11. Οι γαλλικές αρχές επιβεβαίωσαν ότι οι επιλέξιμες ενέργειες που αναφέρονται στο σημείο 9 δεν καλύπτονται από ασφαλιστικό φορέα.

Συνεπώς, για τους λόγους που προαναφέρθηκαν, προτείνεται να γίνει δεκτή η αίτηση της Γαλλίας σχετικά με τον τυφώνα «Dean» ως «τεράστια περιφερειακή καταστροφή» και να προταθεί η κινητοποίηση του Ταμείου Αλληλεγγύης.

2.2. Χρηματοδότηση

Ο συνολικός ετήσιος προϋπολογισμός του Ταμείου Αλληλεγγύης ανέρχεται σε 1 δισεκατ. EUR. Το 2008, έχει ήδη διατεθεί ποσό ύψους 260.411.197 EUR για προγενέστερες αιτήσεις, οπότε παραμένει διαθέσιμο ποσό ύψους 739.588.803 EUR.

Δεδομένου ότι η αλληλεγγύη αποτελούσε τον κύριο λόγο ίδρυσης του Ταμείου, η Επιτροπή θεωρεί ότι η συνδρομή του Ταμείου θα πρέπει να είναι σταδιακή. Αυτό σημαίνει ότι, σύμφωνα με την μέχρι τώρα πρακτική, το μέρος των ζημιών που υπερβαίνει το κατώτατο όριο παρέμβασης (0,6% του ΑΕΕ ή 3 δισεκατ. EUR σε τιμές 2002, ανάλογα με το ποιο είναι το χαμηλότερο ποσό) θα πρέπει να οδηγεί σε μεγαλύτερη ένταση ενίσχυσης σε σχέση με τις ζημίες που φθάνουν μέχρι το κατώτατο όριο. Το ποσοστό που εφαρμόστηκε κατά το παρελθόν για τον καθορισμό των επιδοτήσεων σε περιπτώσεις σημαντικών καταστροφών είναι 2,5% του συνόλου άμεσων ζημιών κάτω του ορίου κινητοποίησης του ταμείου και 6% άνω. Σε εξαιρετικές περιπτώσεις καταστροφών περιφερειακού χαρακτήρα, το ποσοστό είναι 2,5% του συνόλου των άμεσων ζημιών. Η μέθοδος για τον υπολογισμό της ενίσχυσης από το Ταμείο Αλληλεγγύης καθορίστηκε στην Ετήσια Έκθεση 2002-2003 για το Ταμείο Αλληλεγγύης και εγκρίθηκε από το Συμβούλιο και το Ευρωπαϊκό Κοινοβούλιο.

Προτείνεται να εφαρμοστούν τα ίδια ποσοστά σ’αυτήν την περίπτωση και να χορηγηθούν τα ακόλουθα ποσά της ενίσχυσης:

(EUR) |

Άμεση ζημία | Κατώτατο όριο | Ποσό βασιζόμενο στο 2,5% | Ποσό βασιζόμενο στο 6% | Συνολικό ποσό προτεινόμενης ενίσχυσης |

Γαλλία/Γουαδελούπη και Μαρτινίκα, τυφώνας Dean | 511 200 000 | 3 266 629 000 | 12 780 000 | 0 | 12 780 000 |

Σύνολο | 12 780 000 |

Το ως άνω ποσό συνδρομής θα επιτρέψει να παραμένει διαθέσιμο τουλάχιστον το 25% των πόρων του Ταμείου Αλληλεγγύης της Ευρωπαϊκής Ένωσης προκειμένου να καλυφθούν οι ανάγκες που ενδέχεται να προκύψουν το τελευταίο τρίμηνο του έτους, όπως προβλέπεται στο άρθρο 4 παράγραφος 2 του κανονισμού (ΕΚ) αριθ. 2012/2002.

Λαμβάνοντας υπόψη τον εντοπισμό πλεονάσματος πιστώσεων στο κονδύλιο 13 04 02 Ταμείο Συνοχής, δεν θα παραστεί ανάγκη νέων πιστώσεων πληρωμών για τη χρηματοδότηση των πληρωμών του Ταμείου Αλληλεγγύης της ΕΕ για τη Γαλλία (Μαρτινίκα/Γουαδελούπη). Συνεπώς, ποσό ύψους 12,78 εκατ. EUR θα μπορούσε να διατεθεί από το κονδύλιο 13 04 01 προς το κονδύλιο 13 06 01 του προϋπολογισμού για την κάλυψη των αντίστοιχων αναγκών που συνδέονται με την κινητοποίηση του Ταμείου Αλληλεγγύης της ΕΕ. Αυτή η κινητοποίηση είναι πιθανή επειδή οι πληρωμές στο πλαίσιο του Ταμείου Συνοχής για την περίοδο 2007-2013 συνδέονται σε μεγάλο βαθμό με σημαντικά σχέδια. Εντούτοις, τα σημαντικότερα σχέδια πρέπει να εγκρίνονται χωριστά με συνεπακόλουθες αποφάσεις της Επιτροπής πριν γίνουν ενδεχόμενες ενδιάμεσες πληρωμές. Επειδή δεν αναμένεται να υποβληθούν και να εγκριθούν σημαντικά σχέδια φέτος, δεν αναμένονται και σημαντικές ενδιάμεσες πληρωμές το 2008.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2008 | Προϋπολογισμός 2008 (περιλ. ΔΠ 1-4/2008 και ΠΣΔΠ 6/2008) | ΠΣΔΠ 7/2008 | Προϋπολογισμός 2008 + ΔΠ 1-4/2008 και ΠΣΔΠ 5 -7/2008 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1β. Συνοχή για την ανάπτυξη και την απασχόληση |47 267 000 000 | |47 255 948 720 |40 551 565 026 | |- 12 780 000 |47 255 948 720 |40 538 785 026 | | Σύνολο | 57 653 000 000 | |58 341 948 720 | 50 320 304 626 | |- 12 780 000 | 58 341 948 720 | 50 307 524 626 | | Περιθώριο[5]

| | |-188 948 720 | | | |-188 948 720 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων δαπάνες σχετικές με την αγορά και άμεσες ενισχύσεις |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Σύνολο | 59 193 000 000 | |55 564 715 538 | 53 241 270 053 | | |55 564 715 538 | 53 241 270 053 | | Περιθώριο | | |3 628 284 462 | | | |3 628 284 462 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |747 000 000 | |7 30 274 000 |533 196 000 | | |730 274 000 |533 196 000 | |3β. Ιθαγένεια |615 000 000 | |875 254 197 |968 664 203 |12 780 000 |12 780 000 |888 034 197 |981 444 203 | | Σύνολο | 1 362 000 000 | |1 605 528 197 | 1 501 860 203 | 12 780 000 | 12 780 000 | 1 618 308 197 | 1 514 640 203 | | Περιθώριο[6]

| | |16 883 000 | | | |16 883 000 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΩΝ[7]

|7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Περιθώριο | | | -70 000 000 | | | | -70 000 000 | | | 5. ΔΙΟΙΚΗΣΗ[8]

|7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Περιθώριο | | | 177 474 545 | | | | 177 474 545 | | | 6. ΑΝΤΙΣΤΑΘΜΙΣΕΙΣ | 207 000 000 | |206 636 292 | 206 636 292 | | |206 636 292 | 206 636 292 | | Περιθώριο | | | 363 708 | | | | 363 708 | | | ΣΥΝΟΛΟ | 132 797 000 000 | 129 681 000 000 | 130 309 572 202 | 120 662 885 029 | 12 780 000 | 0 |130 322 352 202 | 120 662 885 029 | | Περιθώριο | | | 3 564 056 995 | 9 560 670 956 | | | 3 564 056 995 | 9 573 450 956 | |

[1] ΕΕ L 248 της 16.9.2002, σ. 1.

[2] ΕΕ L 343 της 27.12.2007, σ. 9.

[3] Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης, ΕΕ L 311 της 14.11.2002, σ.3.

[4] Ετήσια έκθεση 2002-2003 και Αναφορά σχετικά με την εμπειρία που αποκτήθηκε μετά την πάροδο ενός έτους από την εφαρμογή του νέου μέσου, COM(2004) 397 τελικό της 26.5.2004.

[5] Το Ευρωπαϊκό Ταμείο Προσαρμογής στην Παγκοσμιοποίηση δεν περιλαμβάνεται στον υπολογισμό του περιθωρίου στο πλαίσιο του τομέα 1α. Το μέσο ευελιξίας κινητοποιήθηκε για ποσό 200 εκατ. EUR.

[6] Το ποσό του Ταμείου Αλληλεγγύης της Ευρωπαϊκής Ένωσης (ΤΑΕΕ) εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[7] Το περιθώριο του 2008 για τον τομέα 4 δεν λαμβάνει υπόψη του τις πιστώσεις που αφορούν το αποθεματικό επείγουσας βοήθειας. Το μέσο ευελιξίας κινητοποιήθηκε για ποσό 70 εκατ. EUR.

[8] Για τον υπολογισμό του περιθωρίου κάτω από το ανώτατο όριο του τομέα 5, λαμβάνεται υπόψη η υποσημείωση (1) του δημοσιονομικού πλαισίου 2007-2013 για ποσό 77 εκατ. EUR για τις εισφορές του προσωπικού στο συνταξιοδοτικό καθεστώς.